Video: Oom Ollie kom groet sommer lekker naby | Maroela Media
Video: Oom Ollie kom groet sommer lekker naby
Eswe Ras van Sausage Tree Safari Camp by die Balule-privaat natuurreservaat in Hoedspruit, Limpopo saam met Ezulwini (Skermskoot uit die video)
Eswe Ras, een van die bestuurders van Sausage Tree Safari Camp by die Balule-privaat natuurreservaat in Hoedspruit, Limpopo, het 'n nabye ontmoeting met 'n olifant gehad.
Eswe is 'n gekwalifiseerde gids en is soms verantwoordelik vir die spoorwerk op wildsritte, soos tydens die betrokke geleentheid waartydens die video verfilm is, verduidelik die gebruiker Kruger Sightings op YouTube.
"Dit was 'n unieke ervaring, maar gewoonlik kom stel verskeie diere uit nuuskierigheid ondersoek in," het Eswe gesê.
Die video is in Februarie 2016 verfilm. "Dit het gebeur net nadat ons uit die kamp vertrek het op die wildsrit," het Eswe bygevoeg. "Ons het 'n klein groepie olifantbulle genader en het ongeveer 30 m van hulle af stilgehou, en hulle ruimte gerespekteer. Hulle het geleidelik al hoe nader aan ons beweeg, toe Ezulwini (die olifantbul) die voertuig genader het. Soos in die video gesien kan word, het hy na my toe gekom en voor my kom staan. Wat nie in die video gesien kan word nie, is dat hy vir 'n paar sekondes lank sy slurp om my een enkel geplaas het om my te ruik. Ons gids, Kevin van der Linde, het die voorval verfilm."
Eswe sê dit was definitief intimiderend om só groot dier naby mens te hê en aan jou te raak, "maar ek het nooit gevoel ek is in gevaar nie. Die gidse en spoorders van Balule ken Ezulwini baie goed, en hy is 'n saggeaarde dier. Ek dink die gevoel kan die beste beskryf word as algehele eerbiedigheid en definitief 'n adrenalieninspuiting."
Nadat Ezulwini sy nuuskierigheid bevredig het, het hy wegbeweeg en saam met die ander bulle begin wei.
Slim spyskaart vir moeilike kinders
Sjoe, my hart sou gaan staan het. Pragtig!
Jo – Jo – dink ek sou skoon broek nodig gehad het.
Wat n pragtige olifant.
Jy oortree die goue reel om n veilige afstand te handhaaf , mak of wilde diere kan enige oomblik van plan verander Sal jou nie as toergids aan beveel nie Die veiligheid van die groep is in gevaar gestel groete
Ek het al die "ervarings " gehad dat 'n ho ho holifant en 'n leeuwyfie my gestorm het. Ek glo net hulle op die betrokke dag nie te ernstig nie was nie. Wat my die grootste skrik gegee het was 'n seekoei. Daardie geleentheid het ek geskrik en is nou lugtig vir die diere. Dit was ook nie dat ek te naby aan hulle gekom het nie. Ek was nogal ver maar nie ver genoeg nie.
Jonathan ek stem saam met jou dis gevaarlik eerlik,kom ons stel nou daar het iets gebeur dan sou die dier weer van kant moes gemaak word of is ek verkeerd…..daar is ń gesegde moet nie met moeder natuur mors nie want jy kan net sleg 2de kom…